Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 154/13/5511	Žilina, 17.10.2013
EEČ : 2-43-520-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a), písmeno c) Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec XXXXX, nar. XXXXX, voči ktorému mal zákonnú vyživovaciu povinnosť vyplývajúcu mu zo zákona o rodine a z rozsudku Okresného súdu v XXXXX sp. zn. XXXXX zo dňa 08.06.2009, právoplatného dňa 25.07.2009 a vykonateľného dňa 29.07.2009, ktorým bol zaviazaný platiť výživné na XXXXX vo výške 70,-Eur mesačne vždy do 25. dňa v mesiaci vopred k rukám matky XXXXX, bytom XXXXX, okr. XXXXX, si túto svoju vyživovaciu povinnosť riadne neplnil od 01.08.2012 do 01.04.2013, pričom nebol vedený v evidencii uchádzačov o zamestnanie a nepoberal dávky v hmotnej núdzi a príspevky, v dôsledku čoho dlhoval XXXXX na výživnom za obdobie od 01.08.2012 do 01.04.2013 sumu v celkovej výške 560,-Eur, a uvedeným konaním vydal XXXXX do nebezpečenstva núdze, ktorú pomáhala matke odvracať jej matka XXXXX svojou finančnou a materiálnou pomocou, a uvedeného konania sa dopustil napriek tomu, že bol rozsudkom Okresného súdu v XXXXX sp. zn. XXXXX zo dňa 04.07.2012, právoplatným dňa 20.07.2012, odsúdený pre prečin zanedbania povinnej výživy podľa § 207 ods. 1 Tr. zákona, 

lebo je trestné stíhanie neprípustné podľa § 9 odsek 1 písmeno d) Trestného poriadku. 

Odôvodnenie:
	Uznesením vyšetrovateľa OR PZ, XXXXX XXXXX sp. zn. XXXXX zo dňa 15.02.2013 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Tr. zákona na tom skutkovom základe, ako je to uvedené vo výrokovej časti tohto uznesenia. Predmetný skutok bol v ďalšom konaní právne kvalifikovaný ako prečin zanedbania povinnej výživy podľa § 207 ods. 1, ods. 3 písm. a), c) Tr. zákona. 
	Uznesením vyšetrovateľa OR PZ, XXXXX XXXXX sp. zn. XXXXX zo dňa 15.04.2013 bolo podľa § 228 ods. 2 písm. a) Tr. poriadku trestné stíhanie obvineného XXXXX prerušené, lebo nebolo možné pre neprítomnosť obvineného vec náležite objasniť. Obvinený XXXXX sa nezdržiaval v mieste trvalého bydliska, jeho pobyt nebol známy a z uvedených dôvodov bolo po ňom dňa 02.04.2013 vyhlásené pátranie. 
Uznesením vyšetrovateľa OR PZ, XXXXX XXXXX sp. zn. XXXXX zo dňa 23.09.2013 bolo podľa § 228 ods. 5 Tr. poriadku v trestnom stíhaní obvineného XXXXX pokračované, lebo dôvod na prerušenie trestného stíhania pominul. Do vyšetrovacieho spisu bol zabezpečený znalecký posudok z inej trestnej veci, z ktorého vyplýva, že kostrový nález z 27.06.2013 je osoba XXXXX. Do vyšetrovacieho spisu bol ďalej zabezpečený úmrtný list vydaný Matričným úradom Mestom XXXXX z ktorého vyplýva, že XXXXX zomrel dňa 01.04.2013 v XXXXX. 
Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.
Podľa § 9 ods. 1 písm. d) Tr. poriadku trestné stíhanie nemožno začať,  a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.  
Vzhľadom na to, že obvinený XXXXX zomrel, je ďalšie vedenie trestného stíhania proti obvinenému neprípustné, a preto som rozhodla o zastavení trestného stíhania tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka